kardosdrur/scandi-wiki huggingface dataset:
Tusind og en Nat

Tusind og en Nat (, ; , ) er en samling orientalske, mellemøstlige, vest- og sydasiatiske historier og folkeeventyr skrevet på arabisk under den islamiske guldalder.

Eventyrerne blev indsamlet over mange århundreder af forfattere, oversættere og forskere på tværs af Vest-, Central- og Sydasien samt Nordafrika. Fortællingernes rødder kan spores tilbage til oldtidens og middelalderens arabiske, persiske, indiske, pakistanske, egyptiske og mesopotamiske traditionelle fortællinger og litteratur. Især mange historier var oprindelig folkeligt overleverede beretninger fra Kalifattiden, mens andre formentlig stammer fra det pahlavipersiske arbejde Hazar Afsān (, ), som tildels byggede på indiske elementer.

Eventyrene indgår som led i en rammehistorie om en sultan, der har fået for vane at lade sine koner henrette efter bryllupsnatten. Nu gifter han sig med den snarrådige Scheherazade, der begynder en ny fortælling hver nat, så sultanen må lade hende leve for at høre resten af historien.

Eventyrsamlingen er i originalversionen meget erotisk, men er også udgivet i puritanske versioner.

De mest kendte af eventyrene er Aladdin, Sindbad Søfareren og Ali Baba og De fyrretyve Røvere, skønt den først- og sidstnævnte har tvivlsomt tekstgrundlag i eventyrsamlingen.

Oversættelser 
De danske oversættere har som så mange andre - efter tidens smag - enten renset eventyrsamlingen for erotik eller smurt ekstra på for at få Tusind og en Nat til at fremstå som et væsentligst erotisk værk. I 2013 udkom første gang Ellen Wulffs oversættelse af fem af seks bind direkte fra arabisk til dansk, mens Kim Witthoff har oversat 6. bind fra fransk. 

Der findes oversættelser af bl.a. Mogens Boisen og Johannes Østrup. 

Den første europæiske oversættelse af eventyrsamlingen er af Antoine Galland. Den udkom i tolv bind mellem 1704 og 1717. Af andre udenlandske oversættere kan nævnes Richard Francis Burton.

Noter

Litteratur 
 Kaj Barr, Frede Løkkegaard & Svend Søndergaard, 1001 Nat, Rhodos, folkeuniversitets bibliotek, 1961.

Se også 
 The Thousand-and-Second Tale of Scheherazade – En novelle af Edgar Allan Poe.

Eksterne henvisninger 

 Tusind og en Nat – arabiske fortællinger  på Litteratursiden.dk
 07 May 2010, telegraph.co.uk: Lawyers in Egypt call for Arabian Nights to be banned
 Jun 25 2013, theatlantic.com: The Humanist Message Hidden Amid the Violence of One Thousand and One Nights

 
Eventyr
Arabisk kultur
Vidnetrusler

Vidnetrusler er blevet et stigende problem i dansk straffeproces. Derfor blev der med lovforslag L 282 af 29. april 1992 indsat en særlig bestemmelse om vidnetrusler i straffeloven. Strafferammen er senere blevet hævet til 8 års fængsel.

I den mildere ende af skalaen er det især vigtigt at bemærke, at trusler om simpel vold er ulovlige, hvis de fremsættes mod et vidne, hvorimod trusler om simpel vold i almindelighed ikke er ulovlige. Sådanne trusler er nemlig ikke omfattet af straffelovens § 266.

Straffeloven

''§ 123. Den, som med trussel om vold forulemper, eller som med vold, ulovlig tvang efter § 260, trusler efter § 266 eller på anden måde begår en strafbar handling mod en person, dennes nærmeste eller andre med tilknytning til denne i anledning af personens forventede eller allerede afgivne forklaring til politiet eller i retten, straffes med bøde eller fængsel indtil 8 år.

Kilder/Eksterne henvisninger 

Jura
Retsvidenskab
Juridiske begreber
Straffelovsovertrædelser
Horsens Klosterkirke

Horsens Klosterkirke er opført mellem 1261 og 1275 og udgjorde i middelalderen den nordlige fløj af byens franciskanerkloster. Klosteret blev stiftet i 1261 af ridder Niels Manderup til Barritskov. Flere konger, Erik af Pommern, Christian 1. og kong Hans, har holdt møder og retterting i klosteret. Efter reformationen blev det af Frederik 1. overladt til Horsens' borgere som sognekirke.

Kirken er opført i munkesten. Der er kun få rester af den ældste kirke, der kun bestod af midterskib og kor – den blev kraftigt ombygget omkring år 1400, hvor blandt andet hvælvingerne i koret og det tikantede trappetårn i det nordøstlige hjørne blev bygget. Efter klosterets brand i 1497 blev sideskibene bygget, samt hvælvingerne i hovedskibet. 
Kirken er 46,5 m lang, heraf udgør koret 19,7 m. Skibets bredde er 17 m og korets 7.5 m.

Kirken blev gennemgribende restaureret, vel snarere ombygget, 1888-92 ved H.B. Storck og Hector Estrup. Ved den lejlighed fik sideskibene separate tage, og tagrytteren blev opsat. Desuden blev vinduer ommuret og gjort mere regelmæssige.

Eksterne kilder og henvisninger 

 Klosterkirken hos KortTilKirken.dk
 Horsens Klosterkirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Vejle Amt
Franciskanske kirker
Klosterkirke
Zeist

Zeist er en kommune og by centralt i Nederlandene beliggende i provinsen Utrecht med (2015) indbyggere.

Eksterne henvisninger 

Byer i Utrecht
Kommuner i Utrecht
Randstad
Nederlandsk geografi
Ludvig 17. af Frankrig

Ludvig 17. af Frankrig () (; 27. marts 1785 – 8. juni 1795) var en fransk prins, der var fransk tronprætendent fra 1793 til 1795, hvor Frankrig var en republik

Ludvig var den anden søn af Ludvig 16. af Frankrig og Marie-Antoinette af Østrig. Ved sin storebroder Louis Josephs død i 1789 overtog han positionen som dauphin af Frankrig (tronfølger). Som ældste overlevende søn af Ludvig 16. var han ifølge royalisterne konge af Frankrig fra faderens henrettelse i 1793 til sin egen død i 1795. Han døde i et republikansk fængsel uden at blive kronet.

Konger af Frankrig
Huset Bourbon
Franskmænd i 1700-tallet
Tronfølgere som aldrig tiltrådte
Tronprætendenter
Hertuger af Normandiet
Top-posting

Top-posting er en bestemt måde en forfatter af en elektronisk besked kan vælge at citere tidligere skrevne beskeder, en citat-stil, således at svaret kommer før det citerede.

Herunder et illustrativt eksempel på top-posting citat-stilen:

Top-posting er udbredt blandt ikke-øvede brugere af moderne e-mail-kommunikation og beskedsystemer på internettet, og de kommer ofte til at stå i opposition til mere øvede brugere der er vant til at kommunikere i lange tråde med mange deltagere som f.eks. på Usenet. Disse brugere anvender ofte en citat-stil der kaldes inline/interleaved-posting (en variant af bottom-posting), og de kritiserer top-posting med argumenter om at samtaler hurtigt bliver uoverskuelige og konteksten mistes undervejs.

Top-posting betragtes i nogle miljøer som dårlig netikette, men er meget udbredt da det bl.a. er standard-indstillingen i mange af de mest anvendte mail-klienter.

Noter 

Internetkultur
Elektronisk post
Gethsemane Kirke

Gethsemane Kirke ligger i Vesterbro Sogn i Københavns Kommune, i Dannebrogsgade på Vesterbro. Kirken var en af de 16 kirker, som Københavns Stiftsråd oprindeligt anbefalede skulle lukkes. Kulturminister Marianne Jelved anbefalede at kirken skulle nedlægges 31. december 2014.

Dette skete dog aldrig. I stedet blev kirken omdannet til at huse projektet uKirke, der er målrettet folk, som lever i en ungdomskultur og ikke normalt kommer i den danske folkekirke.

Kirken blev oprindeligt opført 1893-94 og tårnet tilføjet 1900. I 1914 blev kirken nedrevet og genopført i en nygotisk stil 1915-16 af stadsarkitekt Hans Wright.

Litteratur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Referencer

Eksterne kilder 

 Gethsemane Kirke  hos nordenskirker.dk
 Gethsemane Kirke hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Vesterbro
Etableret i 1894
Ophørt i 2014
DBU Jylland

DBU Jylland (tidligere JBU eller Jydsk Boldspil-Union) blev stiftet 1. december 1895 i Aarhus. Det er en regional fodboldunion for fodboldklubber i Jylland og er en lokalunion under Dansk Boldspil-Union.

Repræsenteret på den stiftende generalforsamling var følgende klubber:
Aalborg Skjold (v/ maler Th. Nielsen og typograf E. Westphall)
Aarhus Boldklub (v/ boghandler Bendixen og bankassistent O. Ankerstjerne Sørensen)
Aarhus Underofficerernes Boldklub (v/ oversergent C.J. Svendsen og Hansen)
Fredericia Boldklub (v/ postekspedient Mazanti og telegrafist F. O. Jensen)
Hjørring Boldklub (v/ redaktionssekretær Jul. Nielsen)
Horsens Boldklub (v/ sparekasseassistent Olesen og lagerekspedient Berg)
Kolding Handels- og Kontoristforenings Boldklub (v/ grosserer Jensen og toldkontrollør Meyer)
Odder Sportsklub (v/ cand. phil. Ludvigsen og kommis I. Hansen)
Skanderborg Boldklub (v/ boghandler Madsen og kommis Hjorth Jepsen)
Vejle Boldklub (v/ cand. theol. og mag. Alsted og cand. mag. Weilbach).
Derudover var der skriftlige tilkendegivelser fra Aalborg Boldklub og Silkeborg Boldklub.

Unionens første bestyrelse bestod af postekspedient Mazanti (formand), redaktionssekretær Jul. Nielsen, bankassistent O. Ankerstjerne Sørensen, og cand. mag. Weilbach.

Foreningen af Lokalunioner i Danmark
Etableret i 1895
Louis Althusser

Louis Pierre Althusser (født 16. oktober 1918 i Bir Mourad Raïs i Algeriet, død 23. oktober 1990 i Paris) var en marxistisk filosof.

Han blev født i Algeriet og studerede ved det prestigefyldte universitet École Normale Supérieure i Paris, hvor han med tiden også blev professor i filosofi. Han var blandt den ledende akademiske fortrop i det franske kommunistparti, og hans argumenter var et svar på de mange trusler imod det socialistiske partis ideologiske fundament (jf. bl.a. hans begreb om interpellation). Disse trusler omfattede blandt andet empirismens stigende indflydelse, der var begyndt at påvirke marxistisk sociologi og økonomi, og den stigende interesse for humanistiske og demokratiske socialistiske retninger, som var begyndt at skabe splittelse i de europæiske kommunistiske partier. Althusser bliver ofte omtalt som marxistisk strukturalist, selvom hans forhold til andre franske, strukturalistiske skoler ikke er af enkel karakter.

En af Althussers centrale begreber er ideen om interpellation, som handler om, hvordan folk reagerer på og bliver påvirket af tekster som fx romaner, tv-serier og film. Althusser mener, at når en forbruger nyder en specifik tekst, kan dette menneske bliver interpelleret af tekstens ideologiske grundantagelser, hvilket kan være medvirkende til at menneskets syn på verden bliver påvirket af denne tekst. Denne tanke er relateret til marxistisk ideologikritik.

Se også 

 Hélène Rytmann

Bibliografi 
Louis Althusser har udgivet 15 bøger, hvoraf følgende er blevet oversat til dansk:
 Althusser, Louis (1969): For Marx, Forlaget Rhodos
 Althusser, Louis (1972): Ideologien og ideologiske statsapparater, Pirattryk
 Althusser, Louis (1975): Filosofi, Ideologi og Videnskab, Forlaget Rhodos
 Althusser, Louis (1976): Marxisme og Klassekamp, Aurora
 Althusser, Louis (1978): Opgør med Stalinismen, Forlaget Rhodos
 Althusser, Louis (1983): Ideologi og ideologiske Statsapparater, Grus

Referencer

Eksterne henvisninger 
 Opslag om Althusser i Leksikon for det 21. århundrede
 

Filosoffer fra Frankrig
Franskmænd i 1900-tallet
Alta

Alta kan henvise til flere artikler:
 Alta (Norge) – en norsk kommune i det vestlige Finnmark.
 Altaelven – en 49 kilometer lang elv, der ligger i den norske kommune Alta.
 Alta (supermarked) – en dansk supermarkedskæde.
Holger Strøm

Holger Conrad Ludvig Strøm (5. marts 1876 i København – 22. august 1952 på Frederiksberg) var en dansk skuespiller, der debuterede i 1894 med en efterfølgende lang teaterkarriere og et utal af roller. Han var bl.a. engageret på Folketeatret, Dagmar Teatret, Betty Nansen Teatret og Frederiksberg Teater.

Filmografi 

 Københavnere – 1933
 7-9-13 – 1934
 Kidnapped – 1935
 Snushanerne – 1936
 Flådens blå matroser – 1937
 Frøken Møllers jubilæum – 1937
 Damen med de lyse handsker – 1942
 Alt for karrieren – 1943
 Den stjålne minister – 1949

Eksterne henvisninger 
 
 

Skuespillere fra Danmark
Grete Frische

Anne Grete Frische (15. juni 1911 i København – 17. august 1962 i Gentofte) var en dansk skuespillerinde, filminstruktør og manuskriptforfatter. Hun er datter af skuespilleren og dramatikeren Axel Frische og fik flere teaterroller, bl.a. på Det ny Teater. Selvom hun selv medvirkede i et par håndfulde spillefilm, var det nok mest for en række filmmanuskripter, bl.a. til de fleste Far til Fire-film, at hun for alvor slog igennem. I 1940'erne optrådte hun dog også i cabaret-forestillinger og fik stor succes som Snøvle-Sofie.

Hun skrev både manuskript og var instruktør på filmene Kriminalassistent Bloch (1943), En ny dag gryer (1945) og Så mødes vi hos Tove (1946) og leverede manuskriptet til bl.a. Jeg elsker en anden (1946), Lise kommer til byen (1947), Fodboldpræsten (1951) og Fløjtespilleren (1953).

Filmografi 

 Niels Pind og hans dreng – 1941
 En ny dag gryer – 1945
 Så mødes vi hos Tove – 1946
 Mosekongen – 1950
 Hold fingrene fra mor – 1951
 Unge piger forsvinder i København – 1951
 Hvad vil De ha'? – 1956
 Eventyrrejsen – 1960
 Landsbylægen – 1961

Eksterne henvisninger 
 
 
 Grete Frische på Dansk Forfatterleksikon

Skuespillere fra Danmark
Kvindelige filminstruktører fra Danmark
Manuskriptforfattere fra Danmark
Dansksprogede forfattere fra Danmark
Thomas Myhre

Thomas Myhre (født 16. oktober 1973 i Sarpsborg) er en tidligere norsk fodboldspiller. Han er spillede sidst i Kongsvinger IL efter at være blevet løst fra sin kontrakt i Viking Stavanger. Myhre har tidligere været førstevalg på det norske landshold, men har ikke spillet en landskamp siden 2007.

Eksterne henvisninger 

Fodboldspillere fra Norge
Fodboldspillere fra FC København
Fodboldspillere fra Everton F.C.
Fodboldspillere fra Fredrikstad FK
Fodboldspillere fra Moss FK
Fodboldspillere fra Viking FK
Fodboldspillere fra Kongsvinger IL
Fodboldspillere fra Tranmere Rovers F.C.
Fodboldspillere fra Charlton Athletic F.C.
Fodboldspillere fra Crystal Palace F.C.
Fodboldspillere fra Sunderland A.F.C.
Fodboldspillere fra Birmingham City F.C.
Fodboldspillere fra Beşiktaş JK
Fodboldspillere fra Rangers F.C.
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Axel Frische

Anders "Axel" Christian Frische (født 15. marts 1877 i Tjele Sogn, død 2. februar 1956 i København) var en dansk skuspiller, instruktør og manuskriptforfatter, der fra 1908 og en del år frem blev engageret til Folketeatret og senere – fra 1924-1926 – blev teatrets direktør. 1915-1922 var han direktør for Sønderbros Teater, meddirektør for Nørrebros Teater 1928-1931 og direktør for Det ny Teater 1937-1939. Han var far til skuespillerinden Grete Frische, som – præcis som faderen – blev en anerkendt instruktør og manuskriptforfatter. Han var medforfatter til bl.a. Rasmines bryllup (1935), Min kone er husar (1935), Sjette trækning (1936) og Ebberød Bank (1943).

Filmografi (i udvalg) 

 Odds 777 – 1932
 Den kloge mand (1937) – 1937
 Den mandlige husassistent – 1938
 Blaavand melder storm – 1938
 Familien Olsen – 1940
 Niels Pind og hans dreng – 1941
 Kriminalassistent Bloch – 1943
 Brevet fra afdøde – 1946
 Røverne fra Rold – 1947
 Mosekongen – 1950

Referencer

Eksterne henvisninger 
 
 

Skuespillere fra Danmark
Teaterledere fra Danmark
Teaterinstruktører fra Danmark
Filminstruktører fra Danmark
Personer i Kraks Blå Bog (afdøde)
Finne

Finne har flere betydninger:
 Finne (biologi) – en ekstremitet på bl.a. fisk og hvaler
 Halefinne (fly) – vertikal stabilisator på en flyvemaskine, indeholder sideroret.
 Finne (person) – en person fra Finland
Grønlandske postnumre

Postnumrene i Grønland er en del af den danske postnummerserie. Modsat Færøerne, som tidligere har haft en tilsvarende del af den danske nummerserie (men som nu har sin egen serie på kun tre cifre), kan en forsendelse fra Danmark til Grønland derfor adresseres uden præfiks foran selve postnummeret og ordet GRØNLAND i versaler nederst, fx:

 Navn 
 Adresse
 3900  Nuuk

 2412  Julemanden
 3900  Nuuk (Godthåb)
 3905  Nuussuaq (Bydel i Nuuk)
 3910  Kangerlussuaq (Søndre Strømfjord)
 3911  Sisimiut (Holsteinsborg)
 3912  Maniitsoq (Sukkertoppen)
 3913  Tasiilaq (Angmagsalik)
 3915  Kulusuk
 3919  Alluitsup Paa
 3920  Qaqortoq (Julianehåb)
 3921  Narsaq
 3922  Nanortalik
 3923  Narsarsuaq
 3924  Ikerasassuaq (Prins Christian Sund)
 3930  Kangilinnguit (Grønnedal)
 3932  Arsuk
 3940  Paamiut (Frederikshåb)
 3950  Aasiaat (Egedesminde)
 3951  Qasigiannguit (Christianshåb)
 3952  Ilulissat (Jakobshavn)
 3953  Qeqertarsuaq (Godhavn)
 3955  Kangaatsiaq
 3961  Uummannaq
 3962  Upernavik
 3964  Qaarsut
 3970  Pituffik/Dundas (Thule Air Base)
 3971  Qaanaaq (Thule)
 3972  Station Nord
 3980  Ittoqqortoormiit (Scoresbysund)
 3982  Mestersvig
 3984  Danmarkshavn
 3985  Constable Pynt
 3992  Slædepatruljen SIRIUS

Postnumre
Postnumre
Færøske postnumre

De færøske postnumre er de postnumre der påskrives breve til adresser på Færøerne. Tidligere var det en del af det danske system med numre fra 3800 til 3899, men nu har øerne en egen postnummerserie med trecifrede numre. Modsat Grønland, som derfor kan adresseres uden præfiks foran selve postnummeret og ordet GRØNLAND i versaler nederst, skal en forsendelse fra Danmark til Færøerne derfor skrives som fx:

Navn Adresse
FO-100 TórshavnFÆRØERNE

Tabel 
Bemærk at en del steder er der særskilte postnumre for postbokse, på færøsk postsmogur.

Eksterne henvisninger 
 Postur.fo  – Postverk Føroya
 Yvirlit yvir øll postnummur í Føroyum  – Liste over postnumre (færøsk)

Postnumre
Epitestosteron

Epitestosteron er et naturligt steroid, der kemisk minder om testosteron.

Måling af mængden af testosteron i forhold til mængden af epitestosteron i urin bruges til at finde ud af om en sportsudøver er dopet. En normal person har omtrent lige så meget testosteron som epitestosteron i sin urin.

Det kom frem den 27. juli 2006 at Floyd Landis, vinder af Tour de France 2006, havde et testosteron-epitestosteron-forhold på mere end 4:1, der er det maksimalt tilladte, hvilket indikerede doping, men det kan også skyldes lavt epitestosteronniveau snarere end for højt testosteronniveau.

Steroider
Gadget

En gadget (dansk teknisk anordning) er en teknologisk mindre objekt eller dims (apparater – f.eks. et værktøj, udstyr eller en hvidevare), som har en bestemt funktion. Gadget er især geniale apparatpåfund, som kan være brugbare eller måske overflødige ting. Mange gadgets har et smart design og/eller usædvanlig(e) funktion(er). Gadgets er en de ting, som anvendes af mennesker, der gerne vil være "trendy".

Ordet gadget har også lagt navn til tegnefilms-detektiven Inspector Gadget, som har mange af disse funktioner.

Eksempler på gadgets 
 Tasker med fotoelektrisk solfanger til opladning af iPod eller mobiltelefon.
 Ekstra tastatur til en mobiltelefon.
 Løbesko med skridttæller.
 Solkasket med blæser til afkøling af ansigtet.
 Smart Watch
 Mini helikopter
Computer

Kilder/referencer

Se også 
Widget

Tekniske apparater
Sprechstallmeister

En sprechstallmeister er en konferencier i et cirkus, og den, der præsenterer de forskellige numre. I nogle cirkuser varetager direktøren også den meget synlige stilling som sprechstallmeister.

Kendte danske sprechstallmeistre 
Nelly Jane (Cirkus Benneweis)
Søren Østergaard (Zirkus Nemo)

Kendte danske entertainere, der også har været sprechstallmeistre
Bubber (Cirkus Arena)
Buster Larsen (Cirkus Benneweis, Cirkus Buster)
Henri Alakazam (Cirkus Fantastico)
Julie Berthelsen (Cirkus Arena)
Peter Belli (Cirkus Arena)
Amin Jensen (Cirkus Baldoni)

Se også 

Cirkusartister
Ulvshale

Ulvshale er en halvø og en bebyggelse med samme navn nord for Stege på Møn. Vest for halvøen ligger øen Nyord, adskilt af Ulvshale Løb. Mod sydøst er halvøen afgrænset af Hegnede Bakke. Halvøen er dannet af materiale fra Møns Klint, der er ført dertil af havstrømmene. Landskabet er derfor præget af rækker af lave, parallelle strandvolde af hovedsagelig flintesten. Op igennem 1900-tallet blev der udvundet kugleflint, der blev udskibet og anvendt i bl.a. cement- og porcelænsproduktion.

Centralt på halvøen ligger Ulvshale Skov, der har været fredet siden 1929 og får lov til at udvikle sig som landets oprindelige urskove, med mange døde og væltede træer. Den oprindelige egeskov blev stort set fældet i slutningen af 1700-tallet og starten af 1800-tallet, og området blev benyttet til græsning. Fra 1840-1860 blev området genbeplantet, hovedsagelig med eg som i den oprindelige skov. Da skovbunden består af strandvolde, er jorden mager, sandet og stenet. Det betyder at træerne vokser langsomt, og mange steder vokser de skævt i den stenede jord. Der er mange blåbærbuske i skovbunden.

Nord for Ulvshaleskoven ligger vidstrakte strandenge, der benyttes som græsning. Sammen med Nyord Enge og Horsnæs udgør disse enge en af landets vigtigste fuglelokaliteter, med mange ynglende strandfugle om sommeren og mange trækfugle forår og efterår.

Ved Ulvshale Strand på østsiden er et sommerhusområde og en campingplads. Syd for Ulvshaleskoven ligger endnu et sommerhusområde med naturgrunde beplantet med især fyr. Den tyske digter Günter Grass tog ophold i Naturstyrelsens Vogterhus, beliggende mellem Ulvshaleskoven og strandengene, næsten hver sommer siden 1976 og frem til sin død i 2015. Det var her, dele af romanen “Flynderen“ (Der Butt) blev skrevet.

Midt på Ulvshale ligger Ulvshalegård, opført i begyndelsen af 1870'erne af den radikale politiker Carsten Christensen. Den ejes i dag af Skov- og Naturstyrelsen og benyttes som naturcenter.

Rigsdagsmanden og stifteren af Rødkilde Højskole, Frede Bojsen købte i 1879 Vedele enge samt en del af skoven og lod Vedele sø dræne. I 1890 købte han Ulvshalegård.

Referencer

Eksterne henvisninger 

 Kulturministeriets registrering af kulturhistoriske værdier på Ulvshale 

Møn
Fredede arealer i Danmark
Ramsarområder i Danmark
Halvøer i Danmark
Strande i Danmark
Søndagsavisen

Søndagsavisen var en dansk gratisavis, der dækkede 2/3 af landet og var ejet af North Media A/S. Den blev udgivet i 23 lokale udgaver og husstandsomdeles hver weekend. Avisen udkom i cirka 1,2 millioner  eksemplarer og havde cirka 1,3 millioner  læsere. Dermed var Søndagsavisen Danmarks mest læste avis. Avisen blev grundlagt i 1978. I 2020 blev Søndagsavisen overtaget af Hovedstadens Mediehus A/S, som er ejet af Jysk Fynske Medier. Den ophørte 1.5.2020.

Referencer

Eksterne henvisninger 
 Søndagsavisens hjemmeside

Aviser fra Danmark
Etableret i 1978
Ophørt i 2020
North Media
Warner Bros. Discovery Danmark

Warner Bros. Discovery Danmark, tidligere TV Danmark, SBS TV og SBS Discovery (den 26.05.2015)  er en del af medievirksomheden Discovery Communications. Discovery Networks Danmark driver 12 tv-kanaler i Danmark samt streamingtjenesten Discovery+. Discovery Networks Danmark solgte i 2015 sine radioaktiviteter, herunder The Voice og Nova FM, til Bauer Media.  

I 2015 lancerede Discovery Networks Danmark net-tv-platformen DPlay, hvor det er muligt at se Discoverys egenproduktioner, fodboldkampe fra Alka Superligaen, Premier League, La Liga og Serie A. Tidligere hed DPlay NUTV. Dplay skiftede i 2021 navn til Discovery+.

Danske kanaler
Kanal 4 
Kanal 5 
6'eren
Canal 9
Eurosport 1
Eurosport 2
Investigation Discovery
Discovery Channel
Discovery World
Discovery Science
TLC
Animal Planet

Noter

Eksterne henvisninger 
 
 
 Kanal 5
 Kanal 4
 6'eren 
 Canal 9